《自姑苏取道吴兴将抵桐汭沿江舟中览眺谩作》
明代·林枝桥

亭午发胥门，暮泊宝带桥。回首望荒台，风雨何萧萧。

忽见吴江塔，尖峭入云霄。江神鼓浪迅，伏怪谢阴骄。

村火倏隐见，橹音乍忽超。推篷一盱衡，烟光澹晚潮。

作者简介：林枝桥，字阳仲。新会人。明神宗万历四十四年（一六一六）进士。初授当涂令，征授礼部主事，改吏部，历员外郎、郎中。以忤魏忠贤，与李邦华、周宗建、周顺昌、李日宣同日夺职。崇祯初，诏复官。出为湖广参议，进福建副使，以事谪官。起贵州参政，进按察使。寻以忧归，卒于家。有《白鹤山房集》。清道光《新会县志》卷九有传。